Isaac Newton

Citate pure cumme **Isacco Newton**, jè conziderate da 'nu sacche de crestiane un de le cchiù granne cervidde de tutte le timbe. Ha state Presidende d'a ''Royal Society''.

Universalmende famose soprattutte pu condrebbute sue a 'a meccaneca classeche, - jè famose a le studinde de tutte 'u munne 'a "cunde" de *Newton e 'a mele*, - Isaac Newton condrebbuì jndr'à 'nu mode 'mbortande assaije a cchiù de 'na branghe d'u sapere.
Pubblecò le *[[Philosophiae Naturalis Principia Mathematica]]* jndr'à 'u 1687, jndr'à quale descrevìe 'a legge de gravitazione universale e, attraverse le sue legge d'u mote, ccrejòà le fondamende p'a meccaneca classeche. Newton pò condivedìe pure cu Gottfried Wilhelm Leibniz 'a paternità d'u sviluppe d'u calcole differenziale o infinitesimale.

Newton ha state 'u prime a demostrà ca le legge d'a nature guvernane 'u movimende d'a Terre e de le otre cuerpe celeste. Jidde condrebbuì a 'a Rivoluzione scendifiche e a 'u progresse d'a teorie eliocendriche. A Newton se addà dà 'u merete pure pa sistemizzazzione matemateche de le Legge de Keplero sus a 'u movimende de le pianete. A parte ca l'avere dedotte matematicamende da 'a soluzione d'u probbleme d'a dinameche applicate a 'a Forze de gravità cioè da le omonime ' *equaziune de Newton* ', jidde generalizzò ste legge induenne ca le orbite (cumme chidde de le comete) putevane essere none sulamende ellittiche ma pure iperboleche e parabboleche.

Newton ha state 'u prime a demostrà ca 'a luce vianghe jè comboste da 'a somme (in frequenze) de tutte l'otre culure. Jidde, infine, ha purtate nnande l'ipotesi ca 'a luce ere comboste da particelle da addò nasce 'a ' *teorie corpuscolare d'a luce* ' in condrapposizione a le sosteniture d'a ' *teorie ondulatorie d'a luce* ', patrocinate da l'astronome olandese Huygens e da l'inglese Young e ca vè spicce pò jndr'à soluzione proposte jndr'à forme d'u dualisme onda-particelle a l'inderne d'a meccaneca quandisteche.

## Biografije
### Infanzie

Newton nascìe a Woolsthorpe-by-Colsterworth, jndr'à 'u Lincolnshire, jndr'à 'na famigghie de allevature. L'attane sue, (pure jidde de nome Isaac) murìe ttre mise apprime ca jidde nasceve. Quanne Newton avìe tre anne 'a mamese (Anna Ayscough) se 'nzurò 'n'otra vote cu 'nu marite nuève, 'nu certe Barnabas Smith de cchiù o mene sessand'anne, e lassò Isaac piccinne a le cure de le nonne materne. Jndr'à chidde anne jidde ere assaie infelice: odiave 'u patrigne sue e pare addiritture ca 'na vote arrevò addiritture a minaccià de asckuà 'a casa soje. Se dice ca Newton ha redute 'na vota sole jndr'à vita soje: quanne 'nu studende l'avere cercate ce valeve 'a pene de studià le Elemende de Euclide.

Jndr'à 'u 1653, quanne Isaac avere 11 anne, 'u patrigne scettò 'u sanghe lassannele 'n'eredità none indifferende cu 'a quale se putìe paià l'istruzione a 'a King's School, a Grantham. Alloggiave da 'a famigghia Clark, imbarendate cu le Newton. Pare ca jidde avìe 'na relazione sendimendale cu Catherine Storer, figghiastre d'u padrone de case. Probbabbilmende non ge fu 'na cose 'mbortande ma ha state l'unica relazione sendimendale ca Newton avìe jndr'à vita soje.

Duranne quidde periode avere pigghiate strane abitudine: costruive meridiane, trellogge a acque e modelle funzionande de muline. 'Mbonde a 'u 1658, 'a mamese 'u costrengìe a lassà le studie e 'u rechiamò a case pe accudì le cambe ma se rilevò 'n'agricoltore de quattre e 'nu solde. A 'a fine 'u maestre sue convengìe 'a mamese a farle condinuà le studie a 'u Trinity College de Cambridge addò se trasferìe jndr'à 'u 1661. 

Jndr'à quidde timbe le inzegnaminde d'u College erene basate sus Aristotele ma Newton preferive filosofe cchiù moderne cumme a Cartesio, Galileo, Copernico e Keplero.

### Maturità
Jndr'à 'u 1665, scuprìe 'u teoreme binomiale. Picche dopo 'u College avenìe achiuse pe colpe d'a peste ca se stè deffunneve jndr'à zone partenne da Londra. Newton approfittò de sta inderruzione pe condinuà le studie pe fatte sue; duranne stu periode scuprì le Identità de Newton, 'u metode de Newton, approssimò le serie armoniche ausanne le logartime e accumenzò a sviluppà 'u calcole infinitesimale.

Newton sviluppò 'u calcole indipendendemende da Leibniz, ca però ausò 'na notazione cchiù precise. Jè secure ca Newton scuprìe 'u calcole dece anne apprime de Leibniz, ma pubblecò 'a scoperta soje assaije dope. Newton diceve ca non g'avere pubblecate 'a fatia soje purcé tenève paure ca l'avessere pigghiate a suggette. Da 'u 1699 quacche membre d'a Royal Society accusarene Leibniz de plagio e accumenzò 'na violenda condese su a ce avère invendate 'u calcole. Sta *uerre* amareggiò assaije 'a vite de tutte e doje le contendende fine quanne Leibniz murìe jndr'à 'u 1716. Pure apprisse a morta soje Newton condinuò a scettà 'nderre 'a memorie de l'avversarie fine a sce arrevanne ca, seconde certe, se vandave ca l'avere "spezzate 'u core".

Addevenìe Professore Lucasiane de matemateche jndr'à 'u 1699. Jndr'à chidde timbe tutte le *fellow* de Cambridge s'avere urdenate prìvete anglicane pure ce quiste non g'ere esplicitamende richieste. Facenne leve sus a stu fatte, Newton se revolgìe a 'u Re Carlo II e non ge addevenìe sacerdote.

Da 'u 1670 a 'u 1672 se occupò de ottiche. Duranne stu periode studiò 'a rifrazione d'a luce demostranne ca 'nu prisme pò scomborre 'a luce vianghe jndr'à 'nu spettre de culure e 'na lende e 'nu seconde prisme ponne recomborre 'u spettre jndr'à luce vianghe. Da sta fatìe congludìe ca ogne telescopie rifrattore avera suffrì d'a dispersione d'a luce jndr'à le culure e allore invendò 'u telescopie riflettore pe aggirà 'u probbleme. (Sulamende cchiù nnande, quanne addevenèrene disponibbele vitre cu diverse proprietà rifrattive, addevenìe possibbele costruì lende acromateche).

Jndr'à 'u 1671 'a Royal Society 'u chiamò pe 'na demostrazione d'u telescopie riflettore sue. L'inderesse lore 'u 'ngoraggiò a pubblecà le famose *On Colours* (*Sus a le culure*) ca cchiù tarde arrecchìe jndr'à fatìa soje *Opticks* (*Ottiche*). Quanne Robert Hooke criticò certe idee sue, Newton s'à pigghiò brutte proprie ca se ritirò da 'u dibattite pubbleche e le doje remanerene nemice fine a 'a morte de Hooke.

'Na vote decìe jndr'à 'na lettere a Hooke d'u 5 febbrare 1676, 

pure ca sta frase, fatte jndr'à 'u Medioevo da 'a Scole de Chartres, pare cumme a 'nu sione de modestie, certe retènene ca ere pungende assaie: Hooke infatte ere 'nu omme vasce.

L'imbegne de Newton pa scienze jè chiaramende demostrate da 'nu particolare esperimende sus a l'ottiche. Avenne l'idee ca 'u culore avera essere provocate da 'a pressione sus a l'uecchie, jidde se sckaffò 'n'ago da cucite indorne a l'uecchie sue 'mbonde a quanne putìe dà de le colpette a 'u cule d'u stesse, notanne spassionatamende "cerchie vianghe, scure e colorate fine a quanne ca condinuave a agitarle".

Newton penzave ca 'a luce ere comboste de particelle. Fisece successive preferirene 'na spiegazione basate sus a le onde in base a le resultate de certe esperimende.

Jndr'à 'u sue *Hypothesis of Light* (*Ipotesi sus 'a luce*) d'u 1675, Newton postulò l'esistenze de l'etere pe tramsettere le forze 'mbrà le particelle. Successivamende Henry More, 'nu colleghe de Cambridge, ravvivò l'inderesse sue pe l'alchimije tande ca rimbiazzò 'a teorie de l'etere cu forze scunnute basate sus a idee ermeteche, sus a l'attrazzione e repulsione 'mbrà le particelle.

Se racconne, ma 'u fattaridde jè securamende fause, ca Newton (sembre jndr'à 'u 1666, l*'annus mirabilis*) ere azzettate sotte a 'nu mele jndr'à tenuta soje a Woolsthorpe quanne 'na mele le cadìe 'mbronde. Stu fatte, sembre seconne 'a leggende, 'u facìe penzà a 'a gravitazione e a 'u purcé 'a Lune non ge cade sus 'a terre cumme 'a mele.
Accumenzò a penzà allore a 'na forze ca diminuive cu l'inverse d'u quadrate d'a distanze, cumme l'indensità d'a luce. Newton però non ge tenìe cunde de le perturbaziune planetarie e de conzeguenze le calcole sue sus a 'u mote d'a Lune non g'erene satte-satte. Deluse spicciò allore de penzà a 'a gravitazione.

Jndr'à 'u 1679, Newton returnò a le idèe sue sus 'a gravità, sus 'a meccaneca classeche e sus a l'effette de chiste sus 'a determinazione de le orbite de le pianete e sus a le Legge de Keplero. Conzultò sus a stu fatte Robert Hooke e Flamsteed astronome reale. 
Newton avesse tenute pe jidde le scoperte sue ce Edmund Halley non ge l'avesse cercate 'a resposte de 'nu probbleme meccaneche. Newton le facìe vedè 'u manoscritte sue inditolate *De Motu Corporum* (1684) ca condeneve le tre legge d'u mote. Halley convingìe Newton a pubblicà chidde carte e jidde, inzerenne 'u manoscritte jndr'à 'n'opera cchiù granne, facìe stambà le *[[Philosophiae Naturalis Principia Mathematica]]* (Pringipie matematece d'a filosofije naturale) comunemende chiamate *Principia*.

L'opere, pubblicate jndr'à 'u 1687 jndr'à tre volume, jè unanimemende conziderate 'nu cvapolavore assolute d'a storie d'a scienze, cu jedde Newton stabbelìe le tre legge universale d'u movimende ca non ge onne state migliorate pe le successive trecinde anne. Jidde ausò 'a parole latine *gravitas* (peso) pa determinazione analitiche d'a forze ca cchiù nnande addevenìe canusciute cumme gravità e definìe 'a legge d'a gravitazione universale. Jndr'à stessa fatije presendò 'a prime determinazione analiteche, basate sus 'a legge de Boyle, sus 'a velocità d'u suène jndr'à l'arie.

Cu le *Principia*, Newton avenìe recanusciute indernazionalmende e conguistò 'nu circhele de ammirature 'mbrà le quale stave pure 'u matemateche de origgene svizzere Nicolas Fatio de Duillier, cu 'u quale stabbelìe 'n'indenza relazione ca durò 'mbonde a 'u 1693. Quanne st'amicizie spicciò a Newton l'avenìe l'esaurimende nervose.

Duranne ste esaurimende Newton se avvicinò assaije a addevenè pacce e screvìe lettere delirande e accusatorie a certe amice sue, 'mbrà le quale pure Locke. 
Certe retènene ca 'a cause de stu momendanèe esaurimende nervose stavene le vapore de mercurie ca avère respirate duranne le esperimende alchemice.

Se racconde pure ca 'a decisiona soje de remanè caste pu reste d'a vite avenìe pigghiate pe sfruttà 'a nevrosi creative a sostegne d'a scienze. Certe forte esaurimende nervose coingidevane cu le cchiù ìmbortande scuperte de Newton: 'a gravità e 'u prengipie de azione-reazione. Apprime de le scuperte d'a psicoanalisi, Newton induì sus a jidde 'u collegamende 'mbrà le fattore sessuale e l'esaurimende nerove e 'mbrà chiste e le facoltà ccreative.

Jndr'à 'u 1696 pe se resollevà da sta crise Charles Montagu le offrìe 'nu poste a 'a zecca reale.

### Urteme anne

Newton se ne scìe a Londra pe pigghià 'u poste de uardiane d'a Zecca Reale jndr'à 'u 1696, pò addevenìe cangelliere d'u scacchiere. Se facìe careche d'u granne programme de nova coniazione de le monete inglise, seguenne 'u cammine de Master Lucas (e favorenne 'a nomene de Edmond Halley a sovrintendende d'a zechhe de Chester).
Newton addevenìe direttore d'a Zecche a 'a morte de Lucas jndr'à 'u 1699. Chiste ingareche erene indese cumme sinecure ma Newton le pigghiò seriamende, esercitanne 'u potere sue pe riformà 'a monete e punì le falsarie. Jidde se ritirò de le ingareche sue a Cambridge jndr'à 'u 1701.

'A riforme monetarie de Newton andicipò 'u *[[sisteme aureo|gold standàrd]]* ca l'Inghilterre ausò pe prime jndr'à 'u 1717, seguite da otre naziune jndr'à le sechele successive, 'mbonde a l'adozione de le State Aunìte quanne avere accumenzate 'u Novecinde. Newton stabbelì 'nu cange fisse 'mbrà 'a sterline e l'oncia d'ore; eppò elabborò de le metode pe aumendà 'a produttività d'a zecche, cu mesure pe 'nu maggiore condrolle d'a quandità d'ore e argende jndr'à le turnise coniate. Riuscì cu stu mode a achiudere le filiale provingiale d'a Banghe d'Inghilterre e a turnà a 'na produzione cendralizzate d'a monete.

Jndr'à 'u 1697 le arrivò 'na copie d'u probbleme d'a brachistocrone ca Bernoulli avère ideate e mannò 'a resposte a 'u matemateche  svizzere none firmate. Bernoulli a recanuscìe però subbete subbete.

Newton ha state pure 'nu membre d'u Parlamende da 'u 1689 a 'u 1690 e jndr'à 'u 1701, ma l'uneche indervende ca facìe ere pe lagnarse de 'na correnda d'aria fredde e 'a richieste ca avenesse achiuse 'a finestre. Jndr'à 'u 1701 Newton pubblecò anonimanende 'na legge d'a termodinameche osce a die canusciute cumme "Legge de Newton d'u raffreddamende" jndr'à 'u *Philosophical Transactions of the Royal Society*.

Jndr'à 'u 1703 Newton addevenìe presidende d'a *[[Royal Society]]* e 'n'associate d'a *[[Académie des Sciences]]*. 
Jndr'à posiziona soje a 'a *Royal Society*, Newton se facìe nemiche de John Flamsteed, l'Astronome reale, tendanne de arrubbà 'u cataloghe sue de osservaziune. Jndr'à 'u 1705 l'avenìe date 'u titele de cavaliere d'a Reggine Anna. Newton non ge se 'nzurò maje e nemmene avìe figghie recanusciute.

Murìe a Kensington, Londra, 'u 31 marze 1727 a l'età de 84 anne e avenìe brucate jndr'à l'Abbazie de Westminster. 

Voltaire, ca ere presende a 'u funerale sue, decìe ca avere state brucate cumme a 'nu Rre. Pe jidde Alexander Pope screvìe 'nu famose poemette ca accumenze accussì:

Invece sus a 'u chiaute avenìe ingise l'epitaffie: 
Apprisse 'a morte 'u cuerpe avere state sbrucate e avere state acchiate 'na qualità ierte de mercurie jndr'à le capidde sue, probabbilmende pa vie de le numerose esperimende de alchimije.

### Personalità e inderesse

Newton ere, pe vocche de tanda crestiane, 'nomme scorbuteche e sgradevole. Ere paranoiche e avere paure d'a povertà e le critiche de l'otre. Ere litiggiose e se imbarcò in dispute accanite cu 'nu sacche de condemboranèe cumme Hooke, Leibniz o Flamsteed.

Avèere paure ca le idee sue, ca erene picche ortodosse sus 'a releggione, le putessere ccrejà probbleme e tenìe segrete le scritte filosofece sue. E miche è tutte, jidde non ge pubblecò nemmanghe, oppure le pubblecò tarde tarde, 'nu sbuenne de scritte sciendifeche sue. Probbabbilmende facìe accussì purcé tenève paure de le critiche, ma certe retenene ca ere guidate da convinziune assaije vicine a 'u pitagorisme e ca conziderasse 'u sapere cumme bene da condividere sulamende tra picche elette.

Newton dedicò 'nu sacche de timbe pure a l'alchimije: jndr'à 'n'epoche addò le prengipie d'a chimiche non g'erene chiare jidde cercave de indagà sus 'a nature de le sostanze rifacennese a tradiziune ermeteche e effettuanne esperimende successivamende mise jndr'à pseudoscienze. John Maynard Keynes, ca accattò 'nu sbuenne de scritte de Newton sus a l'alchimije, decìe ca «Newton non g'avere state 'u prime de l'età d'a raggione: avere state l'urteme de le maghe.» L'inderesse de Newton jndr'à l'alchimije non ge pò essere isolate da le condrebbute sue a 'a scienze. Ce non g'avesse credute jndr'à l'idèe scunnute de l'azione a distanze, ausanne 'u vacande, probabbilmende non g'avesse sviluppate 'a teoria soje sus 'a gravità.
'U scienziate passave 'u settemmre de ogne anne immerse jndr'à le prateche alchemiche, e 'u metalle preferite ere 'u mercurie.

Da 'nu manoscritte lassate inedite sapime ca Newton non ge conziderave l'alchimije cumme quaccheccose de diverse da le scienze esatte. 'A volondà soje ere de dedicarse a 'u studie de processe cumme 'a crescite e 'a vegetazione pe capìe appunde 'u *spirite vegetative* ca stè a 'a base d'a crescita, congette quiste assaije legate a le studie alchemece.

Newton se inderessò assaije pure de releggione. Jndr'à l'anne sessande d'u XVII sechele, Newton screvìe numerose opuscole releggiose sus a l'inderpretazione lessicale d'a Bibbie. Credeve ca jndr'à 'nu sacche de punde 'u teste d'u libbre avesse state forzate e falsificate e se adoperò jndr'à tutte le mode pe riuscì a acchià 'u significate origgenale d'u libbre.
'A fede de Henry More jndr'à l'infinitezze de l'universe pò essere ca avere influenzate le idee releggiose de Newton. Studianne 'a Bibbie infatte Newton arrevò a 'a conglusione ca 'u dogma trinitarie avere essere 'n'invenzione postume. 'Nu manoscritte ca jidde mannò a John Locke jndr'à 'u quale metteve in discussione l'esistenze d'a Trinità non g'avenìe maje pubblicate. Jndr'à 'nu manoscritte redatte jndr'à 'u 1704 jndr'à 'u quale descrive le tendative sue de pigghià 'mbormaziune sciendifeche da 'a Bibbie, stimò ca 'u munne avera spiccià d'esistere jndr'à 'u 2060.

Avenìe conziderate 'nu precursore d'u deisme settecendesche pa feda soje jndr'à 'nu Die ccreatore immobbile e trascendende de l'universe. St'idèe 'nformò 'u metode newtoniane, in particolare pu postulate de semblicità e uniformità de l'universe.
Newton credeve ca le Scrittre erene opere divine ma conziderave Die cumme 'nu demiurgo, 'nu "orologgiaie" de l'Universe, essere 'mbalpabbele ca l'avere mise in mote. Vedeve cumme prove de l'esistenze de stu Essere 'a comblessità de le mote planetarie. Screvìe jndr'à 'na lettere d'u 10 decemmre 1682 a Richard Bentley:

Odiave a Chiesere Cattoleche e se mise condr e a le provvedimende filo-cattolece ca Giacomo II culìe imborre a l'Università de Cambridge. Pò essere pe le inderesse alchemece sue ha state cchiù vote accostate a presunde organizzazziune segrete cumme 'a sette de le Rosacroce e 'u fandomateche Priorate de Sion (e se dice ca avere state pure 'nu granne maestre).

Le fatie sue cchiù tarde - *The Chronology of Ancient Kingdoms Amended* (1728) e *Observations Upon the Prophecies of Daniel and the Apocalypse of St. John* (1733) - avenèrene pubblecate apprisse 'a morta soje. Jidde riteneve ca le ricerche sue cchiù 'mbegnative erene chidde dedicate a le studie d'a cronologgie andiche.

## Le condrebbute sciendifece

### Matemateche

Quanne ere uagnone, Newton se dedicò a 'a matemateche origgenale (pure ca jedde le servive pe resolvere le probbleme scendifeche). Jndr'à stu cambe se dedicò soprattutte a l'analisi scuprenne certe formule pu calcole de pi greche e l'espanzione in serie d'u logaritmo naturale, megghie canusciute cumme le Serie de Marcator e acchiò 'nu metode pe approssimà le Serie armoniche ausanne le logartime. Scuprìe pò le idendità de Newton e 'u metode de Newton. Une de le scuperte cchiù 'mbortande ca facìe (pubblecate pa prima vote da Wallis jndr'à soje *Algebra* d'u 1685) avere state 'u teoreme binomiale: 'na formule ca conzende de 'nzippà a tutte le putenze ca se vole 'nu binomie.

Comungue Newton jndr'à 'u cambe d'a matemateche jè famose soprattutte pe l'invenzione, indipendendemende da Leibniz, d'u calcole infinitesimale. Pure ce sta scuperte ere funnate sus a base picche chiare e rigorose avìe 'n'imbortanze fondamendale pu sviluppe, none sulamende d'a matemateche ma pure d'a fiseche. Sta invenzione avere state preannungiate già da matematece cumme Wallis, Barrow, Fermat, Torricelli e Cavalieri, ma sulamende cu Newton (e Leibniz) pigghiò 'a forme ca remanìe canoniche jndr'à le sviluppe successive.

Newton e Leibniz repigghiarene e svilupparene 'nu metode scuperte cchiù o mene cinguand'anne apprime da *Fermat* pe acchià le *massime* e le *minime* de 'na funzione ausanne 'a derivata soje.

Diversamende da 'nu sbuenne de condemboranèe sue Newton applicò stu procedimende pure a le funziune trascendende, pure ce 'u congette de limite non g'ere affatte definite a l'epoche. Jidde ausave infatte jndr'à le scritte private sue termine ambigue cumme «flussione» o «infinitesime». Newton se rendìe cunde ca «'u probbleme de le tangende» e quidde «de le quadrature» erane une l'inverse de l'otre cioè ca 'a derivazione ere l'inverse de l'indegrazione. A dicere totte 'a verità passe 'mbortande sus 'a dimostrazione de stu teoreme (ca none a uecchie jè famose cumme teoreme de Torricelli Barrow) avèrene già state fatte apprime, ma 'u condrebbute de Newton avere state de granne 'mbortanze. Proprie grazie a le scoperte sue Newton avìe certe serie ca esprimevane varie funziune cumme 'na somme infinite de termine; pe esembie 'a Serie de Mercator, cumme ditte apprime.

### Le ''Pringipie d'a meccanica''

L'opere cchiù influende de Newton ha state secure secure *Philosophiae Naturalis Principia Mathematica*, pe le successive trecinde anne valide e attendibbele teste sciendifeche pa meccaneca classeche. 'A pubblecazzione lore fatte 'u 1687 jè conziderate da 'nu sacche de crestiane cumme 'a nascite d'a fiseca moderne. Pa prima vote 'a meccaneche avene trattate jndr'à 'nu mode *sistemateche* e *sciumetreche-matemateche*, pure ce pa formulaziona soje cu l*analisi matemateche* s'avere aspettà le opere de meccaneche de Eulero e quidde de l'epoche illuministe.

Jndr'à le *Principia* Newton tratte 'u spazie e 'u timbe cumme ente assolute ma cumme avere già fatte Galilei, recanosce jndr'à 'na certa mesure 'a relatività d'u mote. Jidde dice ca infatte 'u mote assolute se adda mesurà rispettivamende a de le punde immobbile ma ca, cumme scrive jndr'à le *Principia*:

Sta definiziona difficile jè accenduate sia da 'u linguagge d'u scenziate, sia da 'a granna difficoltà d'u probbleme.

Jndr'à 'u prime e 'u seconde volume Newton dè certe 'mbortande definiziune ('a masse avène definite cumme "quandità de materie" e accussì vie) e condinue esponenne le ttre fondamendale legge d'u mote valide, pure cu quacche cangiaminde piccinne, pure osce:

# Prime pringipie (de inerzie) *Ogne cuerpe remane jndr'à 'nu state de quiete o de mote rettilinèe uniforme, a mene ca non g'avène costrette a cangià da forze ausate pe cangià stu state* (pringipie de inerzie)
# Seconde pringipie (variazione d'u mote) *U cangiamende de [[mote]] jè proporzionale a 'a forze motrice ausate e avène seconne 'a linèe rette longhe a quale 'a forze ha state ausate* (cioè, F=ma)
# Terze pringipie (de azione e reazione) *A ogne azione corrisponne 'na reazione uguale e condrarie*.

Nisciune apprime de Newton avère esposte ste pringipie jndr'à 'nu mode accussì chiare e coingise. A ste legge ne seguene otre corollarie cumme pe esembie 'u parallelogramme de le forze, seconne 'u quale doje *forze oblique* se sommane cu 'na *risultande* ca jè pare a 'a diagonale d'u parallelogramme ca tène pe late le doje forze.
Apprisse a stu fatte Newton accumenze a descrivere 'u movimende de le cuerpe, a analizzà case particolare e a enungià teoreme sus a 'u movimende. Tutte cose avène trattate sciumetricamende senze fà ricorse a 'u calcole infinitesimale purcè a scuperta de stu calcole a vuleve ccu tenè scunnute angore, nè tande mene a 'u metode de le indivisibbele pure ce recanosce esplicitamende ca jndr'à stu mode putessere essere trattate jndr'à 'na maniere cchiù semblice.

'U prime libbre de le *Principia* jè chiamate *Sus a 'u mote de le cuerpe* e jè dedicate a 'u studie d'a dinameca de le cuerpe libbere, sckaffate jndr'à 'u vacande e jè furmate da 14 seziune. Sonde trattate le probbleme d'u movimende de 'nu punde materiale suggette a 'na forze centripete, ca descrive jndr'à diverse case orbite circolare, ellitteche, parabboleche o iperboleche. Se tratte soprattutte de probbleme astronomece legate a 'a determinazione d'u movimende de le pianete atturne a 'u Sole, de le satellite atturne a le pianete o d'u movimende de le comete.

Jndr'à 'u seconde libbre de le *Principia* avene trattate 'u movimende d'u cuerpe jndr'à 'nu fluide resistende. Stu libbre espone le legge de l*idrodinameca* classeche. Pure ce jndr'à sta sezione Newton combie quacche errore, le resultate raggiunde sonde notevole. Pe esembie Newton, grazie a 'a legge de Boyle, ave 'nu valore, pure imbrecise, pa velocità d'u suène. Sonde esposte jndr'à 'u 2° libbre pure teoreme difficele dinamece sus a 'u *movimende de 'nu pianete sckaffate jndr'à 'nu fluide*. 'U mutive de ste teoreme jè dovute a 'u fatte ca a 'u timbe de Newton 'a fiseche Cartesiane non ge prevedeve l'esistenze d'u vacande e allore se conziderave ca le pianete e le satellite se putessere movere sule jndr'à 'nu fluide estese jndr'à le spazie celeste. 
Newton avèra trattà pe forze ste teoreme jndr'à 'u seconde libbre. Jndr'à 'u capitole conglusive pò Newton demostre ca 'a fiseche cartesiane jè ingombatibbele cu ste teoreme e cu le resultate sperimendale desunde da le osservaziune astronomeche. Jidde demostre allore ca 'a forze de gravitazione universale soje jè 'na forze ca agisce a distanze e ca se trasmette jndr'à 'u vacande e ca le pianete non ge sonde spingiute da le *vortice* corporèe, cumme invece riteneve Cartesio.

Jndr'à 'u terze libbre de le *Principia*, chiamate *Sus 'a u sisteme d'u munne* Newton espone 'a legge de gravitazione universale ca agisce, seconne Newton, jndr'à ogne luèche e pe ogne cuerpe. 'A forze de attrazzione gravitazionale sus a'nu cuerpe  de massa *m*, generate da 'u cambe gravitazionale de 'nu cuerpe de massa *M*, jè date da:

 \vec F_{G} = - G \frac{m \cdot M}{r^2} \cdot \frac{\vec r} 

addò  \vec r  jè 'u vettore ca congiunge le cendre de masse (da M a m), e *G* jè 'a costante de gravitazione universale ca avenìe determinate sperimendalmende sule da Henry Cavendish jndr'à 'u 1798. 

Se precise ca Newton non ge pubbleche jndr'à 'u terze libbre 'a legge de gravitazione jndr'à formula algebbreche sopraindicate, ma 'a face vedè cu 'na serie de teoreme o proporziune relative a 'u movimende de le pianete.

'A formule sopraindicae avène pò espresse jndr'à le trattate successive, in particolare chidde combilate da 'u matemateche svizzero-tedesche Leonhard Euler, da 'a matemateca frangese Emilie du Chatelet e da le successive trattate de Meccaneca razionale e Astronomije.
Sus a le cause de ste attrazione Newton (almene ufficialmende) non ge se pronungiò. Jidde espremìe 'a frase famose «*Hypotheses non fingo*», 'a quale signifeche ca fine a quanne 'n'ipotese jè conziderate vere, jè necessarie sulamende ca spieghe le fenomene naturale.

'A forme d'a legge de gravitazione universale non g'ere nove (avere state enungiate, pe esembie, da Boulliau jndr'à 'u 1645 e pò repigghiate, 'mbrà l'otre, da Halley e Robert Hooke), ma Newton pe prime dimostrò cumme, atraverse 'a legge de gravitazione universale, se ponne calcolà le orbite de le pianete (o de qualsiase otre cuerpe), scuprenne accussì ca lore ponne essere pure parabboleche e iperboleche e ca da l'ipotesi d'a gravitazione ponne essere derivate le legge de Keplero. Successivamende spieghe esaurientemende 'u movimende de le comete.

Jndr'à stu volume Newton face l'aunificazione 'mbrà 'a fiseche galileiane e l'astronomije de Keplero.
Infatte 'u scienziate inglese reporte a 'n'uneca cause, 'a legge de gravitazione universale, le legge de Keplero e chidde d'a cadute de le grave. Stu resultate tène 'n'imbortanze cruciale purcé Newton unifichesce le movimende d'u ciele e d'a terre aprenne accussì 'a vie a 'nu sbuenne de applicazziune ca cchiù nnande avessere state sviluppate appiene da 'nu sacche de otre scienziate.

### Ottiche
 

Newton studiò 'a dispersiona ottiche de 'nu ragge de luce vianghe ca attraverse 'nu prisme de vitre e se scombone jndr'à varie culure. Se accurgìe pe prime ca cangianne 'a direzione de le ragge colorate cu 'na lende, jndr'à 'nu mode ca convergessere jndr'à 'nu seconde prisme, se riaveve 'a luce vianghe. Invece isolanne 'nu ragge colorate e facennele passà pe 'nu prisme jidde remaneve invariate. Newton congludìe ca 'a luce vianghe ere formate da tutte le otre culure mise inzieme.

Newton analizzò pure chidde ca osce a die avènene chiamate anidde de Newton (ca averene state descritte da Robert Hooke jndr'à soje *Micrographia* d'u 1664) e congludìe ca le alone colorate ca se vedevane jndr'à le telescopie de quidde timbe erane dovute a 'a rifrazione d'a luce vianghe (fenomene chiamate abberrazzione cromateche). 

 

Pe risolvere stu probbleme Newton costruì 'nu telescopie riflettore ca ause 'nu granne specchie concave pe fà converfere le ragge luminose jndr'à 'n'otre specchiette cchiù piccinne inglinate de 45° accussì ca jidde 'u dirige jndr'à l'oculare. Pe vie d'u specchie concave l'immaggine de l'oggette jè assaije ingrandite senze 'a minima abberrazzione cromateche. Newton stesse costruì de le esemblare de stu telescopie ca resultarene cchiù piccinne e potende de le otre telescopie de quidde timbe.

Cchiù comblesse erane le teorie ca azzardò pe spiegà le fenomene luminose seconne le quale jndr'à 'u spazie ere diffuse 'na sostanze "finissime" chiamate etere. Seconne Newton 'a luce avera riscaldà l'etere facennele vibbrà mendre jidde avera rifrattà 'a luce. Newton aggiungeve ca 'a luce avera subite accellerazziune e decellerazziune pe colpe de le variaziune de densità de stu mezze. 'Mbrà l'otre a le variaziune de denzetà de stu presunde etere Newton, (pure none assumenne nisciuna posizione pubbleca) attribbuive 'a gravità, ma non g'ere assaije secure de sta supposizione.

Jndr'à sta macchinose teorie 'a luce apparive cumme 'nu curpecidde. Apprisse ca 'nu sacche de esperimende accertarene 'a nature ondulatorie le ipotese sue avenèrene abbandonate e se preferirene chidde de Hooke e Huygens. Osce a die comungue 'a meccaneca quandistiche parle de dualisme onda-particelle pure ce le fotone onne picche da spartìe cu le curpecidde de Newton.

### 'U metode sciendifeche

'U metode newtoniano, fondamendalmende jndr'à l'evoluzione de le scuperte sciendifeche sue, conzisteve, seconne 'u penzatore, jndr'à doje vanne fondamendale, cioè 'nu procedimende analiteche, ca procede da le effette a le cause, e a quidde corresponne 'nu procedimende sindeteche, ca conziste jndr'à l'assumere le cause generale individuate cumme raggione de le fenomene ca ne derivane.

A ste doje procedimende Newton applechesce quattre regole fondamendale, da jidde definite accussì:

* Non g'avima ammettere spiegaziune ca non ge servene;
* A fenomene uguale corresponnene cause uguale;
* Le qualità uguale de cuerpe diverse onna essere ritenute universale de tutte le cuerpe; 
* Proposiziune inferite pe induzione in seguite a esperimende, onna essere conziderate vere fine a prova condrarie.

Queste urtema regole pò essere ricollegate a 'a celebre affermazione de Newton, «Hypotheses non fingo», in base a quale 'u filosofe se ripromette de rifiutà ogne tipe de spiegazione d'a nature ca prescinde da 'na solide verifeche sperimendale; non ge finghe ipotese signifeche allore l'imbegne a none assumere nisciuna ipotese ca non g'a state indotte da 'na riggide congatenazione de esperimende e raggionaminde sus 'a relazione de cause e effette. Ne restane allore escluse tutte chidde "finte" ipotese sciendifeche sus a le fenomene, proclamate, fine a quidde mumende, da 'a metafiseche.

## 'A mele de Newton
'A tradizione vole ca Newton ere azzettate sotte a 'n'arvule de mele quanne 'na mele cadìe sus 'a capa soje e quiste le facìe capì ca 'a forza gravitazionale terrestre e celeste sonde 'a stessa cose. Queste in realtà jè 'n'esaggerazione de 'n'episodie cundate da Newton stesse seconne 'u quale jidde ere azzettate nnande a 'na finestre d'a casa soje (Woolsthorpe Manor) e vedìe 'na mele cadè da l'arvule. Comungue se penze ca pure sta storie avere state invendate da 'u stesse Newton cchiù nnande jndr'à l'anne, pe demostrà quanne ere abile a pigghià ispirazione da le evende de tutte le sciurne. 'Nu scrittore condemboranèe sue, William Stukeley, reggistrò jndr'à le *Memoirs of Sir Isaac Newton's Life* sue 'na conversazione cu Newton a Kensington 'u 5 abbrile 1726, jndr'à quale Newton arrecurdave «quanne pa prima vote, 'a nozione de forze de gravità se furmò jndr'à 'u cervidde sue. Avenìe causate da 'a cadute de 'na mele, mendre ca ere azzettate in condemplazione. Purcé 'a mele cade sembre perpendicolarmende a 'u terrene, penzò 'mbrà jidde e jidde. Purcé non ge putesse cadè a 'u late o verse l'alte ma sembre verse 'u cendre d'a terre.»  L'episodie addevenìe famose quanne avenìe repigghiate da Voltaire jndr'à quindicesime de le *Lettres philosophiques* sue (1734).

## Influenze sus a le postere

Le idèe de Newton avèrene 'na diffusiona veloce veloce in Inghilterre pure grazie a crestiane cumme Edmund Halley. Accussì non ge fu pu condinende europee addò avèerene 'na storie cchiù comblecate.

Soprattutte in Frange remanìe pe 'nu belle picche assaie diffuse 'a teorie caertesiane de le vortice ca, rispette a quedde de Newton, avère 'nu vandagge de essere combrensibbele induitivamende e senze matemateche. Pò 'a gravità ere guidicate ca le cartesiane cumme 'na forze scunnute e l'accettazziona soje non ge fu facele. 'Mbortande jndr'à stu cambe ere 'a "propagande" d'u filosofe illuministe Voltaire ca, jndr'à 'u libbre sue *Elemende d'a filosofije de Newton* e jndr'à le sue *Lettere felosofeche*, se demostrò 'nu difensore de Newton; 'u successe de ste scritte condrebbuì 'nu belle picche a l'accettazzione de ste teorie in Frange.

 

L'esperimende decisive avenìe fatte jndr'à 'u 1736. Viste ca le teorie de Newton prevedevane ca 'a terre avèra essere cazzate a le pole invece quedde de Cartesio prevedevane ca 'a terre ere allungate, jndr'à 'u 1735 partirene doje spediziune pe verificà 'a forme effettive d'a terre, une ste sceve in Perù e l'otre in Scandinavia. 'U resultate de l'esperimende ere inequivocabbele: 'a terre jè cazzate a le pole cumme Newton avère previste. Quacche timbe cchiù tarde otre successe confermarene 'n'otra vote 'a teorie newtoniane e facerene cadè definitivamende quedda cartesiane. Pe esembie l'apparizzione d'a Comete de Halley jndr'à 'u 1759 cumme previste da Halley ca avère ausate le teorie newtoniane. 'Nu picche cchiù tarde Frangische Algarotti pubblecò *U newronianesime pe le dame*, 'a prima opere divulgative de le teorie de Newton.

'A meccaneca celeste addevenìe cchiù nnande, grazie a le fatie de Eulero, D'Alambert, Lagrange e Laplace, straordinariamende precise e quanne jndr'à 'u 1846, grazie a le calcole de John Couch Adams e Urbain Le Verrier, l'astronome Johann Galle riuscì a scuprì 'u pianete Nettuno, raggiungìe l'apice sue.

Jndr'à l'immagginarie popolare Newton addevenìe l'eroe indellettuale pe eccellenze, quidde ca avère recondotte 'a Nature a pure prengipie razionale lassanne le cause occulte. Congezione queste sbagliate purcé Newton avère state pure alchimiste, ma ca avìe 'na granna 'mbortanze. 'U felosofe tedesche Immanuel Kant avenìe 'nfluenzate da 'a visione newtoniane d'u munne. L'ammirazione pe Newton jè bella belle testimoniate da le varie omagge ca 'nu sacche de artiste le facerene: 'u poemette de Alexander Pope e l'epitaffie sue, 'u quadre de William Blake ca 'u rappresende cumme divine scìometre e 'u proggette utopisteche de Etienne-Louis Boullée d'u sue cenotafio (1784). Quist'urteme avìe da dicere «O Newton, come con la vastità della tua sapienza e la sublimità del tuo genio hai determinato la forma della terra, così ho concepito l'idea di racchiuderti nella tua stessa scoperta.»

Jndr'à 'u XX sechele s'onne rese cunde de l'inesattezze d'a congezione newtoniane d'u spazie e d'u timbe. Infatte jndr'à teorie d'a relatività de Albert Einstein 'u spazie e 'u timbe assolute non g'esistene cchiù e sonde rimpbiazzate da 'n'entità chiamate spazio-timbe addò 'u spazie e 'u timbe se influenzescene l'une cu l'otre. Sta conziderazione porte a de le cangiaminde jndr'à le Legge d'u mote e d'a meccaneca classeche ca però cu velocità vasce (relativamende a 'a velocità d'a luce de 299.729 km/s) in prateche sonde imbercettibbele.

## Opere
 

* *De Motu Corporum* (1684) 
* Philosophiae Naturalis Principia Mathematica (1687) 
* *Opticks* (1704) 
* *Tractatus de quadratura curvarum* (scritto nel 1665 e pubblicato 1704)
* *Arithmetica Universalis* (1707) 
* *De analysis* (scritte jndr'à 'u 1669 e pubblecate jndr'à 'u 1711)

Apprisse 'a morta soje
* *Optical Lectures* (Leziune de otteche d'u 1669-1671, pubblecate 1728) 
* *The System of the World* ('U sisteme d'u munne 1728) 
* *Universal Arithmetic* (1728) 
* *Method of Fluxions* (scritte jndr'à 'u 1711 e pubblecate jndr'à 'u 1736) 
* *The Chronology of Ancient Kingdoms, Amended* (1728).
* *An Historical Account of Two Notable Corruptions of Scripture* (1754)
* *Short Chronicle*

## Opere de Newton e traduziune
* Isaac Newton, *Pringipie Matematece d'a filosofije naturale*, vol. I, jndr'à collane *Classece d'a scienze*, Torino Utet, prima edizione 1965, ristambe 1997
* Isaac Newton, *Scritte de otteche*, vol. II, jndr'à collane *Classece d'a scienze*, Torino Utet, prima edizione 1978, ristambe 1997
* Isaac Newton, *The Principia: a new Translation*, I. Bernard Cohen, University of California, 1999 ISBN 0-520-08817-4. 
* Isaac Newton, *Papers and Letters in Natural Philosophy*. Harward, edito da I. Bernard Cohen, 1958, 1978 ISBN 0-674-46853-8

## Note


## Bibliografije
* James Gleick. *Isaac Newton*. Knopf, 2003. Hardcover, 288 pàggene, ISBN 0-375-42233-1.
* John Maynard Keynes. *Essays in Biography*. W W Norton & Co, 1963. Paperback, ASIN 039300189X. Keynes se 'nderessò assaije a Newton e se pigghiò 'nu sbuenne de scritte private sue.
* *Newton e 'a meccaneche celeste* Universale Electa/Gallimard. ISBN 88-445-0062-0.
* Richard S. Westfall. *Never at Rest*. Cambridge 1980-1998. ISBN 0-521-27435-4 (paperback).
* Stephen Hawking (a cura di). *On the Shoulders of Giants: The Great Works of Physics and Astronomy*. ISBN 0-7624-1698-X. Brane pigghiate da le *Principia* de Newton jndr'à 'u condeste de otre scritte selezionate de Copernico, Keplero, Galileo ed Einstein.
* Gale Christianson. *In the Presence of the Creator: Isaac Newton & his times*. 1984. ISBN 0-02-905190-8.
* Frangische Algarotti. *U newtonianesime pe le dame*.
* Ernest Peter Fisher. *Aristotele, Einstein e l'otre*. Raffaello Cortina Editore.
* Paolo Rossi (dirette da). *Storie d'a scienze* vol. 1.

## 'Ndruche pure

* Legge de gravitazione universale
* Fiseche classeche
* Meccaneche classeche
* Meccaneche celeste
* Dinameche
* Pringipie d'a dinameche
:* Pringipie de azione e reazione estese
:* Pringipie de inerzia
* Binomie de Newton
* Calcolo infinitesimale
* Dispersione d'a luce
* Scala Newton
* Identità de Newton

* Metodo de Newton
* Notazione de Newton
* Pendolo de Newton
* Serie de Newton-Mercator
* Disuguaglianze de Newton
* Formule de Newton-Cotes
* Ottiche
* Alchimije
* Royal Society
* Philosophiae Naturalis Principia Mathematica
* Hypotheses non fingo
* Newton, aunità de mesure
* Le 5 equaziune ca onne cangiate 'u munne
* Niccolò Zucchi

## Otre pruggette

## Collegaminde fore a Uicchipèdie
*  Biografije sus a MacTutor
* L'edizione de le ''principia'' d'u 1687, in latine (file PDF, 496 pàggene)
* The Newton Project - Imperial College London
*